Zbi rka odločb sodne pr akse 
Združeni zadevi C-2 4 / 1 6 in C-2 5 / 1 6  
Nintendo Co. Ltd  
proti  
BigBen Interactive GmbH in BigBen Interactive SA  
(Predloga za sprejetje predhodne odločbe,  
ki ju je vložilo Oberlandesgericht Düsseldorf)  
„Predhodno odločanje –Intelektualna lastnina –Uredba (ES) št. 6/2002 –Členi 20(1)(c), 79(1), 82, 83,  
88 in 89 –Tožba zaradi kršitve –Omejitev pravic iz modela Skupnosti –Pojem ‚citiranje‘–Uredba  
(ES) št. 44/2001 –Člen 6, točka 1 –Pristojnost glede sotožene stranke, ki ima stalno prebivališče  
v drugi državi članici kot državi članici sodišča –Ozemeljski obseg pristojnosti sodišč za modele  
Skupnosti –Uredba (ES) št. 864/2007 –Člen 8(2) –Pravo, ki se uporabi za predloge za sprejetje  
odredb glede sankcij in drugih ukrepov“  
Povzetek –Sodba Sodišča (drugi senat) z dne 27. septembra 2017  
1. Modeli Skupnosti – Pristojnost in postopek v pravnih postopkih – Pristojnost v zvezi s kršitvami in 
ugotovitvami ničnosti – Pristojnost sodišč države članice, v kateri ima tožena stranka stalno 
prebivališče– Več toženih strank – Uporaba člena 6, točka 1, Uredbe št. 44/2001 
(Uredbi Sveta št. 44/2001 , člen 6, točka 1, in št. 6/2002 , člen 79) 
2. Pravosodno sodelovanje v civilnih zadevah – Pristojnost in izvrševanje sodnih odločb v civilnih in 
gospodarskih zadevah – Uredba št. 44/2001 – Posebne pristojnosti – Več toženih strank – 
Pristojnost sodišča ene od sotoženih strank – Ozka razlaga – Zahteva – Sorodnost – 
Pojem sorodnosti 
(Uredba Sveta št. 44/2001 , člen 6, točka 1) 
3. Pravosodno sodelovanje v civilnih zadevah – Pristojnost in izvrševanje sodnih odločb v civilnih in 
gospodarskih zadevah – Uredba št. 44/2001 – Posebne pristojnosti – Več toženih strank – 
Tožba zaradi kršitve modela Skupnosti, vložena zoper več toženih strank, ki imajo stalno 
prebivališče v različnih državah članicah – Sorodnost – Uporaba določb različnih nacionalnih 
zakonodaj za sotožene stranke – Nevplivanje 
(Uredba Sveta št. 44/2001 , člen 6, točka 1) 
4. Modeli Skupnosti – Tožba zaradi kršitve– Sankcije – Ozemeljska veljavnost– Merila – 
Krajevna pristojnost sodišča za modele Skupnosti – Ozemeljski obseg pravice imetnika modela 
Skupnosti 
(Uredba Sveta št. 6/2002 , člen 89) 
SL 
ECLI:EU:C:2017 :724 1 
POVZETEK – ZDRU ŽENI ZADEVI C-24/16 IN C-25/16  
NINTENDO  
5. Modeli Skupnosti – Tožba zaradi kršitve– Sankcije – Mednarodna pristojnost sodišča, ki glede 
tožene stranke temelji na členu 6, točka 1, Uredbe št. 44/2001 – Možnost, da se glede navedene 
tožene stranke sprejmejo ukrepi, določeni v Uredbi št. 6/2002 – Pogoji 
(Uredbi Sveta št. 44/2001 , člen 6, točka 1, in št. 6/2002 , členi 79(1) in (3), 82(1), 88(2) in 89(1)) 
6. Modeli Skupnosti – Omejitev pravic iz modelov Skupnosti – Dejanja reproduciranja za namen 
citiranja – Pojem „citiranje“– Uporaba slik izdelkov, ki ustrezajo modelom Skupnosti, pri zakoniti 
prodaji izdelkov, ki se uporabljajo kot dodatki za specifične izdelke imetnika pravic iz teh modelov 
– Vključitev 
(Uredba Sveta št. 6/2002 , člen 20(1)(c)) 
7. Pravosodno sodelovanje v civilnih zadevah – Pravo, ki se uporablja za nepogodbene obveznosti – 
Uredba št. 864/2007 – Obveznosti, ki izvirajo iz kršitve enotne pravice intelektualne lastnine 
Skupnosti– Pojem „država, v kateri je bila kršitev storjena“– Prodaja izdelkov na spletni strani ob 
kršitvi pravic iz modelov Skupnosti– Država kraja, kjer se je začel postopek dajanja na splet 
ponudbe 
(Uredba Evropskega parlamenta in Sveta št. 864/2007 , člen 8(2)) 
8. Pravosodno sodelovanje v civilnih zadevah – Pravo, ki se uporablja za nepogodbene obveznosti – 
Uredba št. 864/2007 – Obveznosti, ki izvirajo iz kršitve enotne pravice intelektualne lastnine 
Skupnosti – Pojem „država, v kateri je bila kršitev storjena“–Država kraja, kjer se je zgodil 
dogodek, ki je povzročil nastalo škodo – Dejanja kršitev, storjena v različnih državah članicah – 
Merila za določitev dogodka, ki je povzročil nastalo škodo 
(Uredba Parlamenta in Sveta št. 864/2007 , člen 8(2)) 
1. Iz člena 79(1) Uredbe št. 6/2002 izhaja, da – razen če ni v tej uredbi drugače določeno – se določbe 
Uredbe št. 44/2001 uporabljajo pri postopkih v zvezi z modeli Skupnosti. V zvezi s tem odstavek 3 tega 
člena 79 našteva določbe Uredbe št. 44/2001 , ki se ne uporabljajo v primeru postopkov glede tožbin 
zahtevkov iz člena 81 Uredbe št. 6/2002 . Med določbami, naštetimi v navedenem členu 79(3), ni 
člena 6, točka 1, Uredbe št. 44/2001 . Zato je sodišče za modele Skupnosti, kakršno je predložitveno 
sodišče v zadevah v postopkih v glavni stvari, lahko – na podlagi te določbe in če so v njej navedeni 
pogoji izpolnjeni – pristojno za odločanje o tožbah zoper toženca, ki nima stalnega prebivališča 
vdržavi članici, v kateri je to sodišče. 
(Glej točki 43 in 44.) 
2. Glej besedilo odločbe. 
(Glej točko 45.) 
3. Glej besedilo odločbe. 
(Glej točko 49.) 
4. Glej besedilo odločbe. 
(Glej točki 53 in 54.) 
ECLI:EU:C:2017 :724 2 
POVZETEK – ZDRU ŽENI ZADEVI C-24/16 IN C-25/16 
NINTENDO 
5. Uredbo Sveta (ES) št. 6/2002 z dne 12. decembra 2001 o modelih Skupnosti v povezavi s členom 6, 
točka 1, Uredbe Sveta (ES) št. 44/2001 z dne 22. decembra 2000 o pristojnosti in priznavanju ter 
izvrševanju sodnih odločb v civilnih in gospodarskih zadevah je treba razlagati tako, da sodiščeza 
modele Skupnosti, ki odločao tožbi zaradi kršitve pravice, lahko – v okoliščinah, kakršne so 
v postopkih v glavni stvari, ko njegova mednarodna pristojnost temelji glede prvotožene stranke na 
členu 82(1) Uredbe št. 6/2002 , glede drugotožene stranke s sedežem v drugi državi članici pa, ker 
drugotožena stranka izdeluje in prvotoženi stranki dobavlja izdelke, da jih prvotožena stranka trži, na 
členu 6, točka 1, Uredbe št. 44/2001 v povezavi s členom 79(1) Uredbe št. 6/2002 – na predlog tožeče 
stranke sprejme odredbe zoper drugotoženo stranko, ki zadevajo ukrepe iz členov 89(1) in 88(2) 
Uredbe št. 6/2002 , ki zajemajo tudi ravnanja drugotožene stranke, ki niso ravnanja, povezana z zgoraj 
navedeno dobavno verigo, in katerih obseg se razteza na celotno ozemlje Evropske unije. 
(Glej točko 67 in točko 1 izreka.) 
6. Člen 20(1)(c) Uredbe št. 6/2002 je treba razlagati tako, da tretja oseba – ki brez soglasja imetnika 
pravic iz modela Skupnosti slike izdelkov, ki ustrezajo takšnim modelom, uporablja, vključno na svoji 
spletni strani, pri zakoniti prodaji izdelkov, ki se uporabljajo kot dodatki za specifične izdelke imetnika 
pravic iz teh modelov, in sicer jih uporabi za pojasnitev ali demonstriranje skupne uporabe tako 
prodajanih izdelkov in specifičnih izdelkov imetnika navedenih pravic – izvaja dejanje reproduciranja 
za namen „citiranja“ v smislu navedenega člena 20(1)(c), pri čemer je takšno dejanje dopustno na 
podlagi te določbe, če se z njim spoštujejo v tej določbi navedeni kumulativni pogoji, kar pa mora 
preveriti nacionalno sodišče. 
(Glej točko 86 in točko 2 izreka.) 
7. Glej besedilo odločbe. 
(Glej točki 107 in 108.) 
8. Člen 8(2) Uredbe (ES) št. 864/2007 Evropskega parlamenta in Sveta z dne 11. julija 2007 o pravu, ki 
se uporablja za nepogodbene obveznosti („Rim II“) je treba razlagati tako, da se pojem „država, v kateri 
je bila kršitev storjena“ v smislu te določbe nanašana dr žavo kraja, kjer se je zgodil dogodek, ki je 
povzročil nastalo škodo. V okoliščinah, ko se isti toženi stranki očita več dejanj kršitev, ki so bila 
storjena v različnih državah članicah, se za določitev dogodka, ki je povzročil nastalo škodo, ne sme 
navezovati na vsako očitano dejanje kršitve, ampak je treba celostno presojati ravnanje navedene tožene 
stranke, da bi se tako določil kraj, kjer je bilo začetno dejanje kršitve tožene stranke – iz katerega izvira 
očitano ravnanje – storjeno ali grozi, da bo storjeno. 
(Glej točko 111 in točko 3 izreka.) 
ECLI:EU:C:2017 :724 3